open-index/open-wikipedia-markdown huggingface dataset:
Pole nord

'U termine **pole nord** tène assaje segnefecate a seconne de l'ambite jndre cui avène ausate.

Generalmènde inneche 'u punde cchiù a nord (o cchiù a settendrione) de 'nu qualunque cuèrpe celeste (pe' esembie 'nu pianete o 'na stelle) e pe' convenzione avène sembe ausate cumme sisteme de referemènde primarie respette ad 'u pole sud.

Facenne referemènde ad 'a Terre 'u termine pole nord pòte innecà diverse punde sciugrafeche acchijate sus 'a superficie terrestre, 'a vanne cchiù granna de le quale sonde acchijate jndr'ô Mar Glaciale Arteche. Assaje spesse 'u termine pole nord jè pure ausate pe' referirse 'n'maniere genereche a quèdde reggione d'u munne nnumenáte Artide o jndre quacche case ad 'u territorie acchijate a lle 'nderne d'u circole polare arteche.

Cu pole nord ce se pòte pure referire ad 'u pole magneteche positive (P) de 'nu magnete.

## Pole nord d'a Terre
'U pole nord d'u nuèste pianete pòte essere definite jndre deverse mode, comungue le definizione a cui cchiù spesse se fàce referemènde sonde le prime doje:
* *Pole nord sciugrafeche*, chiamate pure pole nord terrestre o vère nord: jè 'u punde acchiajte a nord jndre cui l'asse de rotazione terrestre se 'ngondre c'a superficie terrestre.
* *Pole nord magneteche*: jè 'u punde acchiajte a nord jndre cui 'u cambe magneteche terrestre tène 'na direziona sattamènde verticale, ca vôle ccu dìce ca ha ddà formà 'nu anghele de 90 grade.
* *Pole nord sceomagneteche*: jè 'u punde a nord addò l'asse d'a magnetosfere se 'ngondre c'a superficie terrestre.
* *Pole nord de l'inaccessibbeletate*: jè definite cumme 'u punde sciugrafeche d'u Mar Glaciale Arteche cchiù lundàne da ogne terre emerse.

## Note


## 'Ndruche pure
* Artide
* Bussole
* Cambe sceomagneteche
* Circole polare arteche
* Polodie
* Pole magneteche 
* Pole sud
* Magnetisme
* Umberto Nobile

## Otre pruggette

## Collegaminde fore a Uicchipèdie
* www.polo-nord.org
* www.arctictravel.it
* www.museopolare.it
* www.polarmap.org
*  www.circolopolare.com
*  www.arctic-council.org
*  webcam ad 'u pole nord
*  Arctic and Sub-Arctic expedition chronology
Pole sud

'U termine **pole sud** se referisce ad 'u pole sud sciugrafeche, l'estreme punde meridionale de l'asse terrestre, opposte ad 'u pole nord. Otre "pole sud" 'ngludene 'u *pole sud cerimoniale*, 'u *pole sud magneteche* e *sceomagneteche*, e 'u *pole sud de l'inaccessibbeletate*.

'U pole sud sceografeche se iacchije ad 'a latitudene de 90° S, addò se 'ngondrane totte le meridiane. Jè definite cumme 'u luèche jndre cui l'asse de rotazione terrestre se 'ngondre c'a superficie e se pòtene ausà le stesse osservazioni p'u pole nord.

## Pole sud sciugrafeche

'U pole sud sciugrafeche jè definite cumme une de le doje punde jndre cui l'asse de rotazione d'a Terre se 'ngondre c'a superficie d'u pianete (l'otre punde jè 'u pole nord sciugrafeche). Comungue, l'asse de rotazione terrestre jè soggette a cangiaminde, accussì quèste definizione non g'ète combletamènde sàtte. 'U punde de proiezione sciugrafeche d'u pole sud sus 'a sfere celeste ccreje 'u pole sud celeste. 

Sus 'a Terre se iacchije jndrâ ll'Antartide, cchiù o mène a 2.600 km da 'u *pole sud magneteche*, acchijate sus a 'nu ìrtechiane piatte, ghiacciate e vìendose, a 2.835 metre d'altitudene sus a 'u levèlle d'u mare. Se penze c'a grannèzze d'ô strate de ghiacce sus a 'u pole sud sije de cirche 2.700 metre, accussì, jndre quidde punde, 'u suole d'a terre ha ddà esse pratecamènde ad 'u levèlle d'u mare. L'esploratore norveggese Roald Amundsen jè addevendate 'u prime uèmmene ad arrevà jndre quèste reggione 'u 14 decèmmre 1911. 

'A masse de le ghiacce polare se môve de cchiù o mène 10 metre l'anne, accussì 'a posizione sàtte d'u pole sud sus 'ô strate de ghiacce cange picche picche jndr'ô timbe. 'U marcatore d'u pole sud jè sckaffate arrète ogne anne pe' tener conto de quiste spustamènde. 

Ce non ge se cundane le Isole Sandwich Australe, 'u paìse cchiù 'nzeccate ad 'u pole sud jè 'u Cile (acchijate a 3.718 km de lundanànze). 'A cetata cchiù 'nzeccata jè Ushuaia, ca se iacchije jndr'â Argendine (a 3.910 km de lundanànze) e 'u villagge cchiù 'nzeccate jè Puerto Williams, Cile (a 3.895 km). 'A base de recerche sciendìfeche Amundsen-Scott, appartenènde a le Statère Aunìte, se iacchije pratecamènde jndr'ô pole sud sciugrafeche (a 89°59'51 de latitudene sud, acchijate cchiù o mène a 270 m). 'A distanze 'mbrà 'u pole nord e 'u pole sud sciugrafeche (seconne 'a curvature d'a terre) jè de cirche 20.000 km.

## Note


## 'Ndruche pure
* Pole nord
* Antarteche
* Pole Sud Magneteche

## Otre pruggette

## Collegaminde fore a Uicchipèdie
* Musèe Nazionale de l'Antartide
Deserte

Jndr'â sciugrafije, 'u **deserte** jè definite cumme 'na vanne d'a superficie terrestre quase o combletamènde no javetate, jndre cui le precipitazaione difficilmènde superane le 250 millimetre l'anne e 'u terrene jè p'a granna vanne aride, cu picca vegetazione.

'Mbrà lle deserte, 'mbase a quèste definizione, s'honne a cundà pure le Reggione polare, oltre a le cchiù familiare vanne aride ca se iacchijene a le medie e vasce latitudene. 

'U terrene suve combrenne mundagne, ìrtechiane o pianure ruvide e aspre, occupanne quacche vôte bacine circunnate da mundagne. 'A superficie pòte jèssere de tipe rocciose, ghiajose o renôse: le paìsagge caratteristeche cu le dune e c'a Réne menàte da 'u vìende sonde sule une de le tande fazze co' cui se pòte presendà 'nu deserte.

Quacche vôte 'a parole **deserte** avène ausate pe' innecà 'nu luèche no javetate da essere aumane e picche javetate da otre specie vivende: pure 'mbase a quèste definizione, le deserte combrennene le luèche da 'u clime rigide, cumme l'Artide e 'a tundre o cchiù 'ngenerale le Reggione polare. 

## Etimologgije
'A parole deserte non g'ète sule 'nu sostandive me pure 'nu aggettive c'u segnefecate de "sule, abbandunate". 'U latine *desertum* avène da 'u verbe *deserere* ca segnefeche *abbandunare*. *Deserere*, a sove vôte, jè comboste da *de*, cu valore negative, e *serere* (*legare*) accussì *non cchiù legate*.

## Deserte jndr'ô munne

(*'Ngorsive le deserte polare*)

## Note


## Bibbliografije
* 
* 

## 'Ndruche pure
* Deserte cchiù granne d'u munne
* Deserte de Accona
* Deserte de le Agriate
* Deserte de Piscinas

## Otre pruggette
Continende

'Nu **continènde** (da 'u latine *continere*, "tenere 'nzime") jè 'na granna vanne de terre emerse d'a croste terrestre, jè 'nfatte 'a cchiù granna de le scucchiamènde cu le quale se scucchiane le terre emerse. 

'A grannèzze d'u nuèstre pianete jè scucchiáte jndre continende ed oceane, ca sonde a lòre vôte 'u cchiù granne scucchiamènde jndre cui se ause scucchià l'idrosfere. 'U cungette de continende se condrappone accussì a quidde de oceane e le sceologhe 'mbatte scucchiane 'a croste terrestre jndre oceaneche e continendale.

Ad 'a definizione de continende s'honne ddà ausà critere ca sonde specialmènde sciugrafeche e storeche, me pure felosofeche e polìteche; se ricorre pure ad analese sceomorfologgeche ed ecologgeche.
Viste ca le varie critere non ge portane a 'na uneche conclusione, 'ô scucchiamènde d'a terre emerse jndre continende jè pe' 'na vanne arbitrarije.
P'ô stesse motive, non ge 'stè 'nu modelle uneche de scucchiamènde de le terre emerse, me assaje modelle, ausate jndr'â lle varie statère d'u munne o jndr'â lle varie ambite de canoscenze a seconne de le necessetate. Ogne modelle tène le sove bbuène raggione e prevede 'nu numere deverse de continende, aggruppate 'n'manière deverse.

Le isole se conziderane suletamènde appartenènde ad 'u continende cchiù 'nzeccate: pe' esembie, 'u Madagascar e le Seychelles se conziderane 'na vanne dell'Afriche.
Pòte ajutà jndre quiste scacchiamènde l'esistenze de le piattaforme continendale. Pure pe' quèste variabbele ce sonde però case pe' cui ce se pòte 'ngasenà: pe' esembie l'Islanne, comunemènde conziderate 'na vanne de l'Europe, jè p'a veretate scucchiáte d'a dorsale medie atlandeche, e accussì appartène pe' metate a le Americhe.

'Na seconna definizione de "continende" se ause quanne se condrappone 'na isole ad 'a terreferme. Jndre quiste case 'a parole *continende* jè segnefecate de *terreferme*. Esembie classeche jndre quiste senze se honne quanne le bretànneche chiamane "'u continende" 'a vanne rumanènde d'Europe o quanne sarde e siciliane chiamane "'u continende" 'a vanne rumanènde d'Itaglie.

## Note


## Bibbliografije
* 

## 'Ndruche pure
* Oceane
* Isole
* Derive de le continende
* Supercontinende
* Subcontinende
* Croste terrestre

## Otre pruggette
Deserte d'u Sahara

'U **Deserte d'u Sahara ** (d'a parole arabe **الصحراء**, *sahrāʾ*, "deserte") jè 'u cchiù granne deserte d'a Terre, cu 'na grannèzze de 9.000.000 chilometre quadrate. Attraversate da 'u Tropeche d'u Cancre (23°27' latitudene nord), se iacchije jndr'â ll'Afriche settendrionale, 'mbrà 16° de longitudene ovest e 35° longitudene est.

Se spànne da l'Oceane Atlandeche a 'u Mar Russe pe' 'na longhezze de cchiù o mène 4000&nbsp;km, cu l'uneche 'nderruzione d'a Valle d'u Nile, e pe' 'na larijezze de 1500-2000 km da 'u Mediterranèe spiccianne a le regione cendrale de l'Afriche, addò 'u passagge da deserte a savane non ge se pòte quacche vôte acchijà e stabbelite da fattore de ordene climateche.

'U Sahara non ge tène 'nu aspette uneforme, se pòtene acchijà 'nfatte deverse tipe de paìsagge: l**'hammada**, deserte de chianghe anude, lisce, 'ngise e fatijate da le vìende ca crèje acute e tagghiènde schegge, 'u **serir**, ccrejète da 'nu strate de chianghe e ghiaje e l**'[[Erg (deserte)|erg]]**, chiamate pure **idean**, jndr'ô Sahara cendrale, formate da le caratteristeche dune de réne.

Jndr'ô Sahara mangane combletamènde le jume e accussì l'idrografije jè rappresendate da 'na rezze de valle disseccate e de jume fossele (arabe *widyān*, pl. de *wādī*, "jume" o "lette d'u jume") oriendate verse 'u Niger, 'u Ciad, e 'u Nile, jndr'â lle quale scorre l'acque sule 'ngase de chiogge sule pe' picche case abbondande. Ricche assaje jè 'nvece 'a circolazione d'abbasce ad 'a terre alimendate da 'nu munne de falde acchijate a deverse profunnetate ca donne origgene ad 'a granna vanne de le oase.

## Note


## 'Ndruche pure
* Rotte de le migrande africane jndr'ô Sahara
* Strutture de Richat
* Deserte libeche
* Deserte oriendale
* COMESSA
* Waw an Namus, l'oase de le zanzane

## Otre pruggette

## Collegaminde fore a Uicchipèdie
* www.sahara.it
* Flore e faune d'u Sahara
Himalaya

L**'Himalaya** o **Himalaia**, ditte pure **Tette d'u Munne**, jè 'na catene monduose de ll'Asia, ca scucchie Indie, Pakistan, Nepal e Bhutan d'a Cine. Jè longhe cchiù o mène 2.400 km pe' 'na larijezze de cirche 100-200 km; jè connesse verse occidende c'a catene de l'Hindu Kush afgane.

Ce sonde combrese le cchiù ìrte vette d'u munne, cumme 'u Monde Everest (8848 m), 'u K2 (8611 m) ed 'u Kanchenjunga (8589 m).
Jndr'ô *sanscrite*, Himalaya segnefeche 'a **Dimore de le Neve Eterne**.

Seconne 'a tettoneche a placche, 'a catene de l'Himalaya jè 'u resultate d'u confine convergènde 'mbrà placche indo-australiane e placche euroasiateche.
'U condinue movimènde relative de quèste placche inneche c'a catene de l'Himalaya 'stè addevendanne sembe cchiù granne. Sceologgecamènde, se penze ca l'Himalaya stè criscenne a 'na velocetata de cchiù o mène 8-10 millimetre l'anne, ce 'a dinameche de le placche fosse l'uneche fattore ca cunde. Sonde comungue attive le normale forze erosive, ca ne reducone le dimenzione; 'a crescite nette de le mundagne d'a catene jè accussì stimabbele jndre cirche 2,5-5 cm/sèchele.

## Bibbliografije
* Augusto Gansser, Andreas Gruschke, Blanche C. Olschak: *'A reggione d'u Himalaya. Culture, storie, popule*, edizione tagliáne pe' Touring Club Italiano, Meláne 1991.
* Valerio Sestini: Himalaya. *Architetture e ambiende jndr'â lle Valle d'u Nepal*, Editore: Alinea Editrice s.r.l. 2006. ISBN 88-6055-086-6.

## 'Ndruche pure
* Clime de l'Himalaya
* Catene monduose d'u Karakorum

## Otre pruggette
Everest

'U **Monde Everest** jè 'a cchiù ìrte vette d'a Terre, 'a sove ìrtezze jè de 8.848 metre. Jè acchijate jndr'â catene de l'Himalaya, ad 'u confine 'mbrà 'a Cine  e 'u Nepal.

'U monde jè chiamate **Chomolangma** (mamme de l'universe) jndr'ô tibetane e **Qomolangma** (珠穆朗瑪峰 pinyin: Zhūmùlǎngmǎ Fēng) jndr'ô cenise. 'U nome nepalese jè **Sagaramāthā** (सगरमाथा, jndr'ô Sanscrite "dije d'u cièle"), ccrejète d'ô storeche nepalese Baburam Acharya e ausate ufficialmènde da 'u guverne d'u Nepal a ll'inizie de le anne sessande. Jndr'ô 1852 avène chiamate "Cime XV".

'U nome comunemènde ausate ôsce fù 'ndrodotte jndr'ô 1865 da le 'nglese Andrew Waugh, guvernatore generale de ll'Indie, 'n'onore de Sir George Everest, ca ad 'u servizie d'a corone bretànneche ha fatijate pe' assaje anne cumme responsabbele de le sceografe bretànneche jndr'â Indie. 

## Note


## Bibbliografije
* Reinhold Messner, *Everest*, De Agostini, 1979
* Reinhold Messner, *Orizzonde de ghiacce: da 'u Tibet a l'Everest*, De Agostini, 1983
* Chris Bonington, *Everest*, Rusconi, 1976
* Anatolij Nikolaevic Bukreev, Gary Weston DeWaltJon,  *Everest 1996: cronache de 'nu sarvatagge 'mbossibbele*, CDA, 1997
* Thomas Hornbein, *Everest, creste ovest, le lichene*, CDA & Vivalda, Torino, 2003
* Jon Krakauer, *Arije Dìleche*, TEA, 2007

## 'Ndruche pure
* Seven Summits
* Vette superiore a le 8000 metre

## Otre pruggette

## Collegaminde fore a Uicchipèdie
* Share Everest
* 'A cime de l'Everest in webcam - Gestite da 'u Comitate EvK2cnr sus 'a cime de Kala Patthar, 5.600 metre de quote
*  EverestHistory.com - Storie
*  MountEverest.net
*  L'Everest sus a 'u National Geographic
*  Everest ad 'a vette
*  Panorame d'a vette
*  L'Everest pe' scalatore
*  https://web.archive.org/web/20110613055601/http://www.adventurestats.com/tables/everestfatilities.shtml Site dedicate a le statisteche susa le scalate ed otre avvendure sportive cu assaje aggiornamènde
* Mallory-Irvine 1924?
* Everest: Sud Col Route
Alpe

Le **Alpe** (da 'u plurale latine *Alpes*, ca pòte segnefecà "chianghe", "colline", "mundagne", "vianghe") sonde 'a catene monduose cchiù 'mbortande d'Europe. Se chiamane jndr'ô tagliáne **Alpi**, jndr'ô frangese **Alpes**, jndr'ô occitane **Aups/Alps**, jndr'ô tedesche  **Alpen**, jndr'ô romance **Alps**, jndr'ô slovene **Alpe**. Sesto Pompeo Festo jndr'ô suve Prime Lìbbre atteste ca 'u nome avène da ALBUS (vianghe) ca le Sabine pronungiavane Alpus e innecave 'u culure sembe vianghe d'a catene cchijène cchijène de neve pure jndr'â staggione estive.

Pe' convenzione le Alpe accumenzane a ovest d'u Colle de Cadibone pure ce p'a realtate da quaccheddune 'u confine sceologgeche jè sckaffate 'nzeccate a Genova e jè costituite da 'u Gruppe de Voltri (longhe 'na discondinuitate tettoneche nnumenàte linee Sestri-Voltagge) e spicciane a ovest d'a cetate de Vienne, spannendose pe' 'na distanze de cirche 1.300&nbsp;km a forme de arche 'mbrà l'Itaglie settendrionale, 'a Frange sud-oriendale, 'a Svizzere, 'u Liechtenstein, l'Austrie, 'u sud d'a Germanie, 'a Slovenie e l'Ungherie occidendale. 'Mbrà Verona e Monache de Bavière arrevane ad 'a larijezze masseme.

'A cime cchiù ìerte jè costituite da 'u Monde Vianghe ca cu le suve 4.810&nbsp;m jè conziderate pure 'u *tètte d'Europe*; nnande stonne 'u Monde Rose (4.634&nbsp;m), 'u Dom (4.545&nbsp;m), 'u Weisshorn (4.505&nbsp;m) e 'u Cervine (4.476&nbsp;m). Otre vette 'mbortande sonde 'u Gran Paradise (4.061&nbsp;m), 'u Bernina (4.049&nbsp;m), l'Ortles (3.902&nbsp;m) ed 'u Monviso (3.842&nbsp;m).

Le Alpe sonde javetate da cchiù o mène 16 miglione de crestiáne.

## Note


## Bibbliografije
* 
* Amedeo Benedetti, *Enciclopedia Italiana Treccani e la montagna illustrata*, "La Rivista", Torino, Club Alpino Italiano, settèmmre-ottommre 2008, pp.&nbsp;71–73.
* Luigi Zanzi, *Le Alpi nella storia d'Europa*, Torino, CDA & Vivalda, 2004. ISBN 88-7480-049-5
* Enrico Camanni et al. (a cura di), *Le Alpi: il grande dizionario*, 12 voll., Scarmagnio: Priuli & Verlucca, 2007. ISBN 978-88-8068-374-2
* Marcella Morandini, Sergio Reolon, ''Alpi regione d'Europa - da area geografica a sistema politico'', Marsilio, 2010 ISBN 978-88-317-0624-7

## 'Ndruche pure
* Vette alpine superiore a 4000 metre
* Alpe tagliáne
* Valeche alpine
* Alpinisme
* Alpine
* Appennine
* Convenzione de le Alpe
* Commissione 'Ndernazionale p'a Protezione de le Alpe
* Ma con gran pena le reca giù
* Storie de le Alpe

## Otre pruggette

## Collegaminde fore a Uicchipèdie
* 
* Sisteme pe' l'osservazione e 'mbormazzione sus a lle Alpe, ccrejète jndr'ô 1991 d'a Convenzione de le Alpe
* Commissione 'Ndernazionale p'a Protezione de le Alpe
* Le Alpe jndr'â Tabula Peutingeriana
* Le granne Alpe jndr'â cartografije
Ande

'A cordigliere de le **Ande** (jndr'ô spagnole *Cordillera de los Andes*) jè 'na 'mbortande catene monduose de l'Americhe meridionale, acchijate jndr'â vanne cchiù occidendale d'u continende. Cu le sjuve 7.200 km de longhezze (da l'istme de Panamá, a nord, spiccianne a Cápe Horn, a sud) è conziderate 'a catene monduose cchiù longhe d'u munne. 'A sove larijezze medie jè de 240 km, arrevanne jndr'ô punde cchiù spannùte a le 500 km ('mbrà 'u 18º e 'u 20º parallele sud), mendre l'ìrtezze medie jè de cchiù o mène 4.000 metre.
	
'A catene de le Ande jè formate prengepalmènde da doje granne settore: 'a *[[Cordillera Oriental]]* e 'a *[[Cordillera Occidental]]*, p'a granna vanne scucchiáte da 'na profunne depressione 'ndermedie, jndre cui se iacchijene otre catene de 'mbortanze minore, 'a prengepále de le quale jè *[[Cordigliere d'a Coste|Cordillera de la Costa]]* cilene. Otre piccele catene se iacchijene a lle late de le granne catene.

Le Ande attraversane sètte statère de l'Americhe meridionale: Argendine, Bolivie, Cile, Colombie, Ecuador, Perù e Venezuela, alcune de le quale sonde canosciute cumme Pajèsere andine.

'A cordigliere de le Ande jè 'a cchiù ìerte catene monduose fôre d'u continende asiateche. 'A cime cchiù ìrte, l'Aconcagua, arrive a le 6.962 metre sus a 'u levèlle d'u mare. 'A vette d'u vulcane Chimborazo, jndr'â lle Ande ecuadoriane, jè 'u punde d'a superficie terrestre cchiù lundàne da 'u cendre d'a Terre, a cause d'u regombiamènde equatoriale.

## Note


## Bibbliografije
* 

## 'Ndruche pure
* Sciugrafije de l'Argendine
* Cordigliere Patagoneche
* Sciugrafije d'a Bolivie
* Mundagne d'a Bolivie
* Sciugrafije d'a Colombie
* Sciugrafije d'u Cile
* Sciugrafije de l'Ecuador
* Sciugrafije d'u Perú
* Antartide
* Culture andine
* Statère andine

## Otre pruggette

## Collegaminde fore a Uicchipèdie
* Sciugrafije e vulcane d'a Colombie
* Mundagne cchiù ìrte de le Ande
* Guide topografeche 'nderattive de ascensione de le Ande
* Ande Argendine
* Foto del Paso de los Caracoles
Mundagne Rocciose

Le **Mundagne Rocciose** (jndr'ô 'nglese *Rocky Mountains*; assaje spesse nnumenàte semblicemènde *Rockies*) sonde une de le cchiù granne catene monduose d'a Terre acchijate jndr'â vanne occidendale d'u Nord Americhe. 

## Prengepále vette

## Note


## Bibbliografije
* *'U parche nazionale de le Statère Aunìte: ttrède spedizione de le segnore Doane, Hayden e Langford; seguite da 'A Svizzere americane: spedizione de le segnore Hayden e Witney*. - Meláne: Fratièdde Treves, 1875.

## Otre pruggette
Organizzazione 'Ndernazionale pe le Standardizzaziune

L**Organizzazione 'Ndernazionale pe le Standardizzaziune** (*International Organization for Standardization* in inglese, *Organisation internationale de normalisation* in frangese), abbreviazione **ISO**, èjè 'a cchiù 'mbortande organizzazzione a levèlle mundiale pa definizione de norme tecniche. Funnate 'u 23 febbrare 1947, ave 'u quartiere generale a Ginevre jndr'à Svizzere.

Le membre de l'ISO sonde le organisme naziunale de standàrdizzazzione de 162 Paise d'u munne. Jndr'à l'Itaglie le norme de l'ISO avènene recepite, armonizzate e spannute da l'UNI, 'u membre ca partecipe pe rappresendanze de l'Itaglie a l'attività normative de l'ISO.

L'ISO collabbore affianghe affianghe cu l'IEC, responsabbile pa standàrdizzazzione de le equipaggiaminde elettrice.

## Etimologgie d'u nome
'U termine "ISO" non g'è 'n'cronime (in inglese l'ISO avène pure chiamate *International Organization for Standardization*). 

'U termine "ISO" derive invece da 'u greche *ἴσος* (pronunge: isos) ca signifeche "uguale". Ce avesse state 'n'acronime s'avera chiamà OIN pu nome tagliàne, IOS pe quidde inglese, OIN pure pe quidde frangese e accussì dicenne allore le funnatore onne scacchiate 'u nome ISO cumme abbreviazzione universale.

## 'Nfluenze
Pure ce l'ISO se autodefinisce 'n'organizzazzione none governative, 'a capacità soje de stabbilì standàrd ca devendane legge ausanne accorde e trattate 'a fce devendà assaije cchiù putende de 'nu sacche de ONG e in pratiche agisce cumme consorzie cu legame forte forte cu le guverne.

## Notazione de le norme
Le norme ISO sonde numerate e onne 'nu formate d'u tipe"ISO 99999:yyyy: Titole" addò "99999" jè 'u numere d'a norme, "yyyy" l'anne de pubblecazione e "Titole" jè 'na descriziona veloce veloce d'a norme.

'Nu sacche de file immaggine de le varie tipe de CD ausane l'estenzione "ISO" pe indicà ca ausane 'u *[[file system]]* norme ISO 9660. Virtualmende tutte le *combiuter* cu 'nu lettore CD-ROM ausane sta norme. Pure le DVD-ROM ausane 'u *filesystem* ISO 9660.

## 'Ndruche pure
* Norme, tecnologgie
* Standàrdizzazione, ingegnerij
* Elenghe de standàrd ISO
* UNI
* Comitate Europèe de Normazione (CEN)
* Marchie de conformità
* Contrassegne de securezze
* Electrouisse SEV
* CENELEC
* Associação Brasileira de Normas Técnicas

## Collegaminde fore a Uicchipèdie
* Site istituzionale de l'ISO
Granne barriere coralline

'A **Granne barriere coralline** (*Great Barrier Reef*) jè 'a barriere de coralle cchiù granne d'u munne, comboste da cchiù de 2900 barriere coralline singole e da 900 isole, se spànne pe' 2600 km, sus a 'na grannèzze de cchiù o mène 344.400 km². Jè acchijate a 'u larije d'a coste d'u Queensland, jndr'â ll'Australie nord-oriendale.

'A Granne Barriere Coralline pòte jèssere 'ndrucate d'ô spazie e jè 'a cchiù granna strutture quagghiate cu 'nu uneche organisme vivende. 'A strutture jè comboste da migliarde de piccele organisme, canosciute cumme le vurpe d'u coralle. 'A barriere tène 'na granna biodiversetate, e jè state 'ncluse cumme Patrimonie de l'Umanetate jndr'ô 1981. 'A CNN l'hé sckaffate jndr'â lle sove sètte meravigghie d'u munne. 

'Na granna vanne d'a barriere coralline jè prutette da 'u Parche Marine d'a Granne Barriere Coralline, ca condrebbuìsce a lassà de le limite ad 'a presenze umane, cumme pe' esembie 'u sovrasfruttamènde e 'u turisme. Otre pressione ambiendale p'a barriere coralline e 'u suve ecosisteme sonde 'a qualetate de le acque de deflusse, 'u cangiamènde climateche 'nzime ad 'ô sviangamènde de le coralle.

## Faune marine
Quiste jè 'nu parziale elenghe de le anemale marine ca populane 'a Granne barriere coralline:

### Squale
* Squale martièdde
* Squale pinne vianghe d'u reef
* Squale oceaneche pinne vianghe
* Squale pinna gnure d'u reef
* Squale oceaneche pinne gnure
* Squale nutrice

### Pìsce
* Pìsce pajacce
* Pìsce pappavalle
* Cheilinus undulatus
* Pìsce Lione
* Pìsce chirurghe (o Pìsce unecorne)
* Pìsce balestre
* Murene
* Cavallucce marine
* Mande gegande

### Otre
* Tridacna gigas
* Celóne de mare comune
* Stelle marine
* Seppie

## Otre pruggette
San Catàvete

'Ô storeche irlannese Colgan 'ô sckaffe jndre 'na epoche condemboranèe a quèdde de san Patrizie de cui se penze ca jè state discepole.

### Patrunate e luèche de culte
San Catàvete, oltre ca patrune de Tarde e d'a relative arcidiocese, e de l'arcidiocese de Rossano-Cariati, jè venerate cumme patrune pure jndre assaje localetate tagliáne, 'mbrà lle quale le seguende comune:
* Brienza (PZ)
* Cagnano Varano (FG) 
* Cirò Marina (KR) 
* Corato (BA)
* Gagliano Castelferrato (EN), feste 29/30/31 aguste
* Gangi (PA) 
* Giuliano Teatino (CH), copatrune
* Massa Lubrense (NA)
* Roccaromana (CE)
* San Catàvete (CL)
* San Giovanni Incarico (FR)
* Supino (FR) copatrune

### Immaggene sus a San Catàvete

Image:San Cataldo 2003.jpg|Statue de San Catàvete ca se venere jndr'â Basileche Cattedrale de San Catàvete de Tarde.
Image:St Cataldus (crop) - Capela Palatina - Palermo - Italy 2015.JPG|Mosaiche raffigurande San Catàvete jndr'â Cappelle Palatine de Palermo (XII sec.)


## Note


## Bibbliografije
* Capitole Metropuletane de Tarde, *A le radice d'u culte de San Catàvete*, Tarde, 1997

## Otre pruggette

## 'Ndruche pure
* Chiesera de San Catàvete de Palermo
* Confraternite de San Catàvete quagghiate jndre Sande Caterine de Tarde

## Collegaminde fore a Uicchipèdie
*  
* Storie de San Catàvete
Andorre

'U **Prengepáte d'Andorre** jè 'nu microstate de l'Europe sud-occidendale, acchijate jndr'â lle Pirenee oriendale, 'mbrà 'a Frange (departemènde de l'Ariège jndr'â lle Midi-Pirenee e de le Pirenee Oriendale jndr'â Lèngadoche-Rossiglione) e 'a Spagne (comunetate autonome de Catalogna, provinge de Lleida). 'Nu timbe isolate, ôsce jè assaje prospere, prengeplmènde grazzie ad 'u turisme e ad 'u suve status de paradise fiscale. Jè 'nu prengepáte guvernate da doje copringepe: 'u vescove d'a diocese spagnole de Urgell e 'u presidende d'a Repubbleche frangese.

Andorre confine a nord e ad est c'a Frange, mendre a sud e a ovest c'a Spagne. Jè accussì 'nu state senze sbocche a 'u mare.

## Note


## 'Ndruche pure
* Croce Russe andorrane
* Liste de stradère de Andorre
* *[[El gran Carlemany]]* (inne nazionale de Andorre)

## Otre pruggette

## Collegaminde fore a Uicchipèdie
* 
* Schede de Andorre da 'u site Viaggiare Secure - Site curate da 'u Ministere de le Estere e da ll'ACI
*  Andorra.ad - Purtúse prengepále
*  Govern d'Andorra - Site guvernative ufficiale
*  Andorra-Intern - 'Mbormazione locale de Andorre
Bèlge

'U **Regne d'u Bèlgie** (abbreviazione ausate jndr'ô lèngagge comune: "Bèlge"; denominazione jndr'â lle lènghe ufficiale: "Koninkrijk België" jndr'ô olannese, "Royaume de Belgique" jndr'ô frangese, "Königreich Belgien" jndr'ô tedesche) jè une State membre de ll'Aunìone Europèe acchijate jndr'â ll'Europe occidendale. Confine a nord cu lle Pajèsere Vasce, a est c'a Germanie e c'u Lussemburghe, a sud e sud-ovest c'a Frange e a nord-ovest se affacce sus a 'u Mare d'u Nord.

Acchijate ad 'u confine 'mbrà ll'Europe germanofone e 'a vanne lènguisteche e culturale romanze, 'u Bèlgie jè scucchiáte jndre ttréde reggione. A settendrione le Fiandre 'a cui popolazzione de lènga olannese combrenne cchiù o mène 'u 58% d'a popolazzione totale e a sud 'a Vallonie, p'a granna vanne frangofone lassate da 'na vanne 'na piccele comunetate germanofone, e ca costituisce 'u 32% d'a popolazzione comblessive nazionale. Jndr'ô mmienze jè acchijate 'a reggione d'a cetata de Bruxelles, Bruxelles-Capitale ce jè ufficialmènde bilènghe, pure ce sije p'a granna vanne frangofone, e jndr'â quale jàvite 'u 10% d'a popolazzione. Inoltre a lle confine c'a Germanie jndr'â Vallonie se iacchije 'a Comunetate germanofone d'u Bèlge de lènga tedesche ca combrenne le comune lassate d'a Germanie ad 'u Bèlge jndr'ô 1919 e ppegghiáte d'a Germanie naziste jndr'ô 1940-1945.

'U Bèlge jè state 'mbrà le funnatore de l'Aunìone europèe e 'a capitale Bruxelles jè sede de assaje istituzione comunetarije.

## Note


## Bibbliografije
* Francesco Cirincione. *'U Federalisme Belghe. L'equilibbrie istituzionale federale d'u Regne d'u Bèlge*, Tangram Edizioni Scientifiche Trende, 2009 ISBN 978-88-6458-000-5

## 'Ndruche pure
* Linee de successione ad 'u trone d'u Bèlge

## Otre pruggette

## Collegaminde fore a Uicchipèdie
* Turisme Fiandre, Bruxelles, Bèlge- Site ufficiale de l'Uffice d'u Turisme de le Fiandre, Bruxelles
* Turisme Bruxelles, Vallonie, Bèlge - Site ufficiale de l'Uffice d'u Turisme Bruxelles, Vallonie
* 
* Schede d'u Bèlge da' u site Viaggiare Secure - Site curate da 'u Ministere de le Estere e da ll'ACI
* Belgio su Viaggiare jndr'ô Munne - Site curate da l'Associazione de le Delegate Ufficiale d'u Turisme Estere jndr'â Itaglie
*  Site ufficiale de statisteche d'u Bèlge
* Academia Belgica raccolte de site sus a 'u Bèlge
*  Site ufficiale d'a monarchie belghe
Russie Vianghe

'A **Repubbleche de Belarus**, **Bielorussie** o **Russie Vianghe** (jndr'ô bielorusse: *Белару́сь*, jndr'ô russe: *Белору́ссия*) jè 'nu state (207.595&nbsp;km², 9.467.700 crestiáne 'u 1º aguste 2010, capitale Minsk) de ll'Europe oriendale.

Confine a ovest cu Pulonie e Lituanie, a est c'a Russie, a sud cu l'Ucraine e a nord c'a Lettonie; jè 'nu state senze sbocche a 'u mare.

'A Russie Vianghe jè 'na repubbleche, 'u presidende d'a repubbleche de ôsce a die jè Aleksandr Lukašenko e 'u prime ministre jè Sergej Sidorski.

Le lènghe ufficiale sonde 'u bielorusse e 'u russe da 'u 1995.

Storecamènde, jndr'ô tagliáne, 'a Bielorussie avenève quacche vôte innecate cumme **Russie Vianghe** o "Rutenie Vianghe", 'na traduzione letterale d'u nome. Quèste traduzione avène ausate pure jndre otre lènge, pe' esembie, *Weißrussland* jndr'ô tedesche, *Baltarusija* (Baltarus, ôsce) jndr'ô lituane e *Valkovenäjä* jndr'ô finlandese.

## Note


## Bibbliografije
* Valsecchi, Riccardo 'Prezze vasce, picche crimine e nnijende disoccupazione. Me 'a Russie Vianghe jè 'nu bunker', Liberazione, 22.03.2009
* Valsecchi, Riccardo, *Nderviste a Alexander Milinkevich leader de l'opposizione*, Liberazione, 22.03.2009

## 'Ndruche pure
* RSS Bielorusse
* Rutenie Vianghe

## Otre pruggette

## Collegaminde fore a Uicchipèdie
* 
* Schede d'a Russie Vianghe da 'u site Viaggiare Secure - Site curate da 'u Ministere de le Estere e da ll'ACI 
*  - The Last Dictatorship of Europe
*  - A Pressing Issue
* - Russie Vianghe, le media d'abbasce 'a dittature
*  http://www.belarus-misc.org/
*  Bielorussia sul Site ufficiale
Bosnie-Erzegovine

'A **Bosnie ed Erzegovine** (comunemènde innecate pure cumme **Bosnie-Erzegovine**) jè 'nu state acchijate jndr'â lle Balcane occidendale, ca fine ad abbrìle 1992 ère 'na vanne d'a Jugoslavie. 'A capitale sove jè Sarajeve.

'U nome Bosnie avène da 'u nome d'u jume Bosna; mendre 'u nome de Erzegovina avène da 'u titole de "herceg" (= erzeg; da 'u tedesche: *Herzog* - *duche*), e 'u nome d'a reggione segnefeche letteralmènde 'a "terre de erzeg" (Hercegova zemlja, Hercegovina; nome d'a reggione ca se pòte acchijà p'a prime vôte jndr'â lle documènde storece d'u 1448).

## Note


## Bibbliografije
* AA.VV., *Guide to Collections of the Regional Museum of Bosnia and Herzegovina*, Sarajeve 1984
* AA.VV., *Arhitektura Bosne I Hercegovine 1878-1918*, Sarajeve 1987
* D. Covic, *Od Butmira do Ilira*, Sarajeve 1976
* C. M. Daclon, *Bosnie*, Rimini, Maggioli, 1997
* N. Malcolm, *Storie d'a Bosnie*, Meláne, Bompiani, 2000
* F. Maniscalco, *Sarajevo. Itinerarije artisteche scunute*, Napule 1997
* G. Vignoli, *Le Tagliáne addemendecate. Minoranze tagliáne jndr'â Europe*, Giuffrè, Meláne, 2000 (tratte pure de le 'nzediamènde tagliáne jndr'â Bosnie).

## 'Ndruche pure
* Cucine bosniache
* Marche bosniache
* Targhe automobbelisteche bosniache
* Suada Dilberović

## Otre pruggette

## Collegaminde fore a Uicchipèdie
* 
*  Bosnie Erzegovine online
* Schede d'a Bosnie Erzegovine da 'u site Viaggiare Secure - Site curate da 'u Ministere de le Estere e da ll'ACI
* Sezione Bosnie-Erzegovine de l'Osservatorije sus a lle Balcane
* Monumènde Nazionale de Bosnie - Muslibegovic House
*  Ufficio dell'Alto Rappresentande jndr'â Bosnie-Erzegovine
* Gallerije fotografeche d'a Bosnie e Herzegovine
* Bosnie News
* Le prospettive europee d'a Bosnie
* Sisteme Polìteche d'a Bosnie Erzegovine
*  Turisme jndr'â Bosnie Erzegovine
Croazie

'A **Croazie**, ufficialmènde **Repubbleche de Croazie** (*Republika Hrvatska*, jndr'ô croate), jè 'nu state de l'Europe cendrale cu 'na popolazzione de 4.494.749 crestiáne (stime 2006), 'a capitale sove jè Zagabrie (Zagreb, 779.145 cr. - date d'u 2001).

Confine a nord c'a Slovenie, a nord-est cu l'Ungherie, ad est c'a Serbie, a sud c'a Bosnie ed Erzegovine e 'u Mondegnure, mendre a ovest jè affacciate ad 'u mare Adriateche. 'A grannèzze territoriale jè de 56.542 km² mendre 'a grannèzze de le acque territoriale jè auguale a 31.067 km². 

'A Repubbleche de Croazie jè 'na repubbleche semipresidenziale.'A lènga ufficiale jè 'u croate. 'A Reggione Istriane, ca combrenne 'na granna vanne de l'Istrie, tène ufficialmènde 'u bilenguisme (tagliáne e croate), me l'ause sove cange a levèlle comunale.

'A Croazie fine ad 'u 1991 jève 'na vanne d'a Jugoslavie, mendre 'mbrà 'u 1102 e 'u 1918 ha state aunìte ad 'u Regne d'Ungherie.

'A Croazie jè trasùte a fàce vanne d'a NATO 'u 4 abbrìle 2009 e ha ddà trasè jndr'â ll'Aunìone Europèe 'u 1º luglie 2013.

## Note


## Bibbliografije
* Jelcic Dubravko *Storie d'a letterature croate* Editore Guépard Noir, 2005 ISBN 88-901708-9-1
* Giulio Vignoli, *'U Sovrane scanosciute. Tomislavo II Re de Croazie*, Mursia, Meláne, 2006
* Giulio Vignoli, *Le Tagliáne addemendecate*, Giuffrè, Meláne, 2000 (lasse 'nu granne spazie ad 'a minoranze tagliáne jnrd'â Croazie).
* Ludwig Steindorff, *Croazie*, Beit, Trieste, 2009 ISBN 978-88-95324-03-6

## 'Ndruche pure
* Adesione d'a Croazie a l'Aunìone europèe
* Esode istriane
* Passaporte croate
* Antemurale Christianitatis
* CARNet
* Lučke kapetanije, Capitanerie de puèrte
* Forze Armate d'a Repubbleche de Croazie
* Pene de muèrte jndr'â Croazie

## Otre pruggette

## Collegaminde fore a Uicchipèdie
* 
* Ende Nazionale p'u Turisme Croate
* Sezione dedicate ad 'a Croazie sus a 'u site de'a Direzione Generale Allarijamènde
* Guide turisteche d'a Croazie de Wikivoyage
*  Site Ufficiale d'u Guverne
* Osservatorije sus a le Balcane
Repubbleche Ceche

'A **Repubbleche Ceche** (jndr'ô ceche *Česká republika* ) ce jè 'a **Cechie** (jndr'ô ceche *Česko*), jè 'nu State membre de l'Aunìone Europèe acchijate jndr'â ll'Europe cendre-oriendale.

Confine a sud-est c'a Slovacchie, a sud cu l'Austrie, a ovest c'a Germanie e a nord c'a Pulonie; non ge tène nisciune sbocche sus a 'u mare. 'A capitale sove jè Praghe. Jè formate storecamènde da ttrède granne reggione: Boemie (ovest), Moravie (est) e Slesie (scucchiáte c'a Pulonie).

'A Repubbleche Ceche jè nasciùte 'nzime ad 'a Slovacchie 'u 1º scennàre 1993 d'ô pacifeche scucchiamènde d'a Cecoslovacchie ca già da 'u 1990 ave ppegghiáte 'u nome de Repubbleche Federative Ceche e Slovacche. 

'A Repubbleche Ceche fàce vanne d'a NATO.

## Note


## 'Ndruche pure
* Corone de san Venceslao
* Sciugrafije d'a Repubbleche Ceche
* Ferrovie ceche
* Liste de cetate d'a Repubbleche Ceche
* Storie d'a Cecoslovacchie
* Targhe automobbelisteche ceche
* ISO 3166-2:CZ
* Armoriale de le diocese d'a Repubbleche Ceche

## Otre pruggette

## Collegaminde fore a Uicchipèdie
* Sciurnale Ceche de lènga tagliàne
* Site web de l'Ende d'u turisme ceche
* Site istituzionale d'a Repubbleche Ceche
* Site istituzionale d'a Presidenze d'a Repubbleche Ceche
* Site istituzionale d'u guverne ceche
* Cznet.it, Punde de condatte 'mbrà Itaglie e Repubbleche Ceche
* Site istituzionale d'u Ministere de l'Industrije d'a Repubbleche Ceche
* Liste de site dechiarate patrimonie mondiale de l'umanetate da l'Unesco jndr'â Repubbleche Ceche
Cipre

**Cipre** (**Κύπρος** jndr'ô greche, ***Kıbrıs*** jndr'ô turche) jè 'na isole d'u Mar Mediterranee oriendale, 'a terze pe' grannèzze. Da 'u 1º másce 2004 jè 'nu State membre de l'Aunìone europèe.
Jè acchijate a sud d'a Turchie (70&nbsp;km), a picche chilometre da le coste d'u 'Nzeccate Oriende (100&nbsp;km) e 500&nbsp;km a nord da l'Egitte.

D'abbasce a 'u profile sciugrafeche l'isole de Cipre se iacchije jndr'â ll'Asie.

## Note


## 'Ndruche pure
* Battagghie de Salamina jndre Cipre
* Buffavento
* Sceologgije de Cipre
* Paìse transcontinendale
* Prubblème de Cipre
* Repubbleche Turche de Cipre Nord
* Rotte de le migrande africane jndr'ô Mediterranee
* Zenone de Cizio
* Zivania

## Otre pruggette

## Collegaminde fore a Uicchipèdie
* 
* NIMA - Associazione culturale cipriote jndr'â Itaglie
* Schede de Cipre da 'u site Viaggiare Secure - Site curate da 'u Ministere de le Estere e da ll'ACI
* Visitare Cipre - Schede curate da ll'Ende Nazionale p'u Turisme de Cipre
* Cipro.it - Schede sus a ll'isole de Cipre
*  Repubbleche de Cipre
*  Cyprus Guide
* http://novisrebusstudeo.blogspot.com/2008/07/cipro-quellisola-tanto-strategica.html- Novis rebus studeo
* Cyprus Tube Cipriota Video
*  Cipre News
*  Northern Cyprus Guide
Danemarche

'A **Danemarche** (danese: *Danmark*), cchiù sattamènde **Regne de Danemarche** (danese: *Kongeriget Danmark*), jè 'nu State membre de ll'Aunìone europèe e 'ô State cchiù piccele e cchiù meridionale d'a Scandinavie. Se iacchije a nord d'a Germanie, stritte d'u Falster, a sud-ovest d'a Svezie e a sud d'a Norveggie. 'A capitale sove jè Copenaghen.

'A Danemarche appartène ad 'a Scandinavie me non g'appartène ad 'a Penisole scandinave. Jè membre-cápe d'u Regne Aunìte de Danemarche (*Danmarks Rige*) ca combrenne pure le Isole Fær Øer e 'a Groenlandie.

'A Danemarche s'affacce sije sus a 'u mar Baltiche ca sus a 'u mare d'u Nord. 'U paìse jè comboste da 'na garnna penisole, 'ô Jutland, ca confine c'a Germanie, a cui s'honne a cundà pure 'nu granne numere de isole, 'mbrà le quale Sjælland, Fyn, Falster, Lolland, Vendsyssel-Thy e Bornholm oltre a cendinaje de isolette mène 'mbortande a cui quaccche vôte ce se referisce cumme a l'arcipelaghe danese. Storecamènde 'a Danemarche hé da sembe condrollate l'accesse ad 'u Mar Baltiche e quèste acque sonde canosciute pure, 'nfatte, cumme le Stritte danese.

## Note


## Bibbliografije
*  Busck, Steen e Poulsen, Henning (ed.), "Danmarks historie - i grundtræk", Aarhus Universitetsforlag, 2002, ISBN 87-7288-941-1
*  Michaelsen, Karsten Kjer, "Politikens bog om Danmarks oldtid", Politikens Forlag (1. bogklubudgave), 2002, ISBN 87-00-69328-6
*  Nationalencyklopedin, vol. 4, Bokförlaget Bra Böcker, 2000, ISBN 91-7024-619-X

## 'Ndruche pure
* Linee de successione ad 'u trone de Danemarche
* Corone de Crestiáne IV de Danemarche
* Corone de CrestiáneV de Danemarche
* Cendre Spaziale Danese
* Polìteche d'a Danemarche
* Scucchiamènde d'a Danemarche
* Targhe automobbelisteche danese
* Mary Donaldson
* Nisser

## Otre pruggette

## Collegamiende fore a Uicchipèdie

* 
* Schede d'a Danemarche da 'u site Viaggiare Secure - Site curate da 'u Ministere de le Estere e da ll'ACI
* Visitare 'a Danemarche - Schede curate da ll'Ende Nazionale Turisme d'a Danemarche
Estonie

L**'Estonie**, cchiù sattamènde **Repubbleche d'Estonie** (jndr'â lènga estone: **Eesti Vabariik**) jè 'na repubbleche parlamendare acchijate jndr'â ll'Europe Settendrionale, confinande a est c'a Russie, a sud c'a Lettonie e a nord e ovest c'u Mar Baltiche; jè 'u cchiù settendrionale de le pajèsere baltece. 'A grannèzze totale jè auguale a 45228 km², mendre 'a popolazzione totale jè de 1.340.194 crestiáne. 'A capitale sove jè Tallinn. 

Jè state protagoniste de 'na crescite economeche da 'u 2010, grazzie ad 'a represa d'a domanne estere e de le esportazione verse le suve prengepále partner commerciale scandinave, Svezzie e Finlandie.

Le Nazione Aunìte innecane 'u suve innece de sveluppe umane, stimate jndr'ô 2010, cumme "Assaje ìrte" (34º) e s'ète pure classefecate a 'nu levèlle ìrte pe' franghezze de stambe, franghezze economeche, 'a democrazie e 'a franghezze polìteche e jndr'â ll'istruzione.

'A nazione jè passate a l'euro 'u 1º scennàre 2011, addevendanne 'u diciassèttesime membre de l'eurozone, jndr'â quale jè une de le Pajèsere cu cchiù vasce debite pubbleche..

Jè 'nu State membre de ll'Aunìone europèe, d'a NATO e de l'OCSE e jè pure une de le pajèsere firmatarije d'u protocolle de Kyoto.

## Note

## 'Ndruche pure

* Tallinn
* Lènga estone
* Festival d'a Canzone Estone
* Targhe automobbelisteche estone
* Telecomunecazziúne jndr'â Estonie
* Skype Tecnologies S.A.
* Chiesera luterane de Estonie
* Chiesera cattoleche jndr'â Estonie
* Criminaletate russe jndr'â Estonie
* Crestiáne famuse legate a l'Estonie
* Liste de le isole estone
* Liste de le cetate estone
* Liste de le jume estone
* Liste de le laghe estone
* Liste de le parche nazionale estone
* Liste de le feste nazionale estone
* Battagghie d'u laghe ghiacciate
* Battagghie de Narva (1700)
* Battagghie de Narva (1944)
* Trattate de Tartu (Russie-Estonie)
* Dichiarazione de 'ndependenze de l'Estonie
* Occupazione de le Repubbleche Baltiche
* Rivoluzione Candate
* Catene baltiche
* Resistenze baltiche
* Alfons Rebane
* Fratièdde d'a foreste
* Maapäev
* 20. Waffen-Grenadier-Division der SS
* Pajèsere nordece
* Tedesche baltece
* Pajèsere Baltece
* Lettonie
* Lituanie
* Setos
* Cucine estone
* Birre estone Saku
* Birre estone A. Le Coq
* Estonian Air
* Ternise euro estone
* Aunìone europèe
* Accorde de Schengen
* Nato
* .ee
* Offensive d'u Baltiche

## Otre pruggette

## Collegaminde fore a Uicchipèdie
* 
* Estonian Declaration of Independence, 24 February 1918 at www.president.ee
* Schede de l'Estonie da 'u site Viaggiare Secure - Site curate da 'u Ministere de le Estere e da ll'ACI
Lettonie

'A  **Repubbleche de Lettonie** (jndr'ô lettone *Latvijas Republika*) jè 'nu State membre de ll'Aunìone europèe (64.589 km², 2.267.886 crestiáne a scennàre 2009, capitale Riga) acchijate jndr'â ll'Europe nord-oriendale; confine a nord cu l'Estonie (267 chilometre), a est c'a Russie (217 chilometre), a sud-est c'a Russie Vianghe (141 chilometre) e a sud c'a Lituanie (453 chilometre), e jè vagnate ad ovest da 'u Mar Baltiche.

'A Lettonie jè 'na repubbleche parlamendare; 'u prime ministre de ôsce a die jè Krišjānis Kariņš, mendre 'u presidende d'a repubbleche de ôsce a die jè Egils Levits, ca hé ppegghiáte 'u puèste jndr'â careche de Raimonds Vējonis nnand a l'elezione da parte d'u Saeima 'u 2019.

'A lènga ufficiale jè 'u lettone. 

## Note

## Bibbliografije
* Juris Dreifelds, *Latvia in Transition*. Cambridge University Press, 1996. ISBN 978-0-521-55537-1
* Jānis Rutkis, *Latvia: Country & People*. Latvian National Foundation, Stoccolme, 1967.  
* Arveds Švābe, *The Story of Latvia: A Historical Survey*. Latvian National Foundation, Stoccolme, 1949.
* *These Names Accuse: Nominal List of Latvians Deported to Soviet Russia, second edition*. Latvian National Foundation, Stoccolme.
* *Le 'ngeclopedije sciugrafeche: Europe settendrionale*. Corriere della Sera, Meláne, 2005.
* Tuchtenhagen Ralph, *Storie de le pajèsere baltece*. il Mulino, Bologna, 2008. ISBN 88-15-12452-7

## 'Ndruche pure
* Riga
* Cetate d'a Lettonie
* Costituzione d'a Lettonie
* Presidende d'a Repubbleche d'a Lettonie
* Prime ministre d'a Lettonie
* Pajèsere Baltece
* Estonie
* Lituanie
* Liste de prenome lettone
* Elenghe de le aeropuèrte jndr'â Lettonie

## Otre pruggette

## Collegaminde fore a Uicchipèdie
* 
* Agenzie Statale p'ô Sveluppe d'u Turisme
* Purtúse tagliáne dedicate ad 'a Lettonie
Liechtenstein

'U **Prengepáte d'u Liechtenstein** (jndrô' tedesche: **Fürstentum Liechtenstein**) jè 'nu state de l'Europe cendrale.

Jè acchijate 'mbrà 'a Svizzere (Candon San Galle a ovest, Candon Griggione a sud) e l'Austrie (Land Vorarlberg, a est); jè doje vôte senze sbocche sus a 'u mare. 'A capitale jè Vaduz.

'U Liechtenstein jè 'nu prengepate, 'u pringepe de ôsce a die jè Hans-Adam II d'u Liechtenstein e 'u cape d'u guverne jè Klaus Tschütscher.

'A lènga ufficiale jè 'u tedesche.

## Note


## 'Ndruche pure
* Linee de successione a 'u trone d'u Liechtenstein
* ISO 3166-2:LI
* Liste de le CAP d'u Liechtenstein
* Elenghe de le banghe jndr'ô Liechtenstein
* Ferrovie jndr'ô Liechtenstein
* Landespolizei (Liechtenstein)

## Otre pruggette

## Collegaminde fore a Uicchipèdie
* Schede d'u Liechtenstein da 'u site Viaggiare Secure - Site curate da 'u Ministere de le Estere e da ll'ACI
*
Lussemburghe

'U **Granducate de Lussemburghe** jè 'nu state membre de ll'Aunìone Europèe acchijate 'mbrà Germanie, Frange e Bèlge. Jè 'nu state senze sbocche a 'u mare.

Membre funnatore de ll'Aunìone Europèe, d'a NATO, d'u Benelux e de le Nazione Aunìte, 'a capitale sove, l'omonime cetata de Lussemburghe, jè 'a sede de 'nu munne de istituzione e agenzie europèe oltre a jèssere 'nu punde finanziarije de granna 'mbortanze.

## Note


## 'Ndruche pure
* Economije d'u Lussemburghe
* Linee de successione a 'u trone d'u Lussemburghe
* Granduche d'u Lussemburghe
* Passaporte lussemburghese
* Lëtzebuerger Arméi

## Otre pruggette

## Collegaminde fore a Uicchipèdie
* 
* Schede d'u Lussemburghe da 'u site Viaggiare Secure - Site curate da 'u Ministere de le Estere e da ll'ACI
*  Site ufficiale d'u Granducate
*  Schede UNESCO
* Italiani.lu, 'U purtúse de le tagliáne jndr'ô Lussemburghe
* Ambasciate d'Itaglie jndr'ô Lussemburghe
Macidonie d'u Nord

'A **Macidonie d'u Nord**, ufficialmende **Repubbleche d'a Macidonie d'u Nord** (; jndr'ò albanese: *Republika e Maqedonisë së Veriut*), jè 'nu State d'a penisole balcaniche acchijate jndr'â ll'Europe sud-oriendale senze sbocche sus'o mare. 'A capitale jè Skopje.

Da quacche Statère jè recanosciute cumme *Former Yugoslav Republic of Macedonia* (jndr'ô tarandíne **Repubbleche Ex Jugoslave de Macidonie**, acronime FYROM) nnande a l'adesione d'u Paìse a l'Organizzazione de le Nazione Aunìte (1993) cu quèste "denominazione provvisorie" seconne l'organizzazione, ppegghiáte pe' vije de le 'ngàzzaminde sus a 'u nome accumenzate d'a Grecie. 
Confine ad ovest cu l'Albanie, ad est c'a Bulgarie, a nord c'a Serbie e 'u Kosove e a sud c'a Grecie. 

'U territorie guvernate d'a Repubbleche de Macidonie jève apprìme 'a vanne meridionale estreme d'a Jugoslavie. Le confine de ôsce a die sonde state scacchiate picche nnande 'a Seconne uerre mondiale, quanne 'a Jugoslavie socialiste ha ccrejète jndr'â vanne 'a *Repubbleche Socialiste de Macidonie*, recanoscenne le Macedone cumme 'na nazione scucchiáte a lle 'nderne d'a Jugoslavie.

Ppegghiáte 'u nome de Repubbleche de Macidonie l'8 settèmmre 1991, se scucchie pacifecamènde d'a Jugoslavie senze otre cangiaminde territoriale.

## Note


## Otre pruggette

## Collegaminde fore a Uicchipèdie
* 
* MIA - l'Agenzie de Stambe d'a Repubbleche de Macidonie 
;Site ufficiale d'u guverne
* Assemblèe d'a Repubbleche de Macidonie 
* Ministere de l'Agricolture, e de l'Amministrazione de le Resorse Forestale e Idreche
* Ministere d'a Culture
* Ministere d'a Difese
* Ministere de l'Economije
* Ministere de l'Educazione e d'a Scienze
* Ministere d'ô Sveluppe e d'a Pianificazione Fiseche
* Ministere de le Finanze
* Ministere de le Affare Estere
* Ministere d'a Sanetate
* Ministere d'a Fatije
* Ministere de l'Auto-Guverne Locale
* Ministere de le Carrêscie e de l'Educazione
* Guverne
* Presidende d'a Repubbleche de Macidonie
* Commissione Elettorale Statale p'a Repubbleche de Macidonie
* Storie d'a Repubbleche de Macidonie (en, bg)